b'\n_START_ARTICLE_\nOdd Frogg\n_START_SECTION_\nFamilie\n_START_PARAGRAPH_\nOdd var s\xc3\xb8nn av Nicolai Frogg (1866\xe2\x80\x93?) og Martha Rynning Olsen (1872\xe2\x80\x931950). Faren var overrettssakf\xc3\xb8rer i H\xc3\xb8nefoss; han emigrerte til USA i 1904 og lot siden ikke h\xc3\xb8re mer fra seg. Moren var skuespiller og s\xc3\xb8ster av Ragna Wettergreen. Ogs\xc3\xa5 s\xc3\xb8stera Ruth Frogg (1897\xe2\x80\x93?) var skuespiller._NEWLINE_Odd giftet seg i 1926 med Elizabeth (Else) Thaulow (1903\xe2\x80\x931968) av Thaulow-slekten. De var foreldre til billedhugger og journalist i Morgenbladet Lise Frogg (1929\xe2\x80\x931958), som giftet seg med den danske arkitekten Ulf Vejlby. Etter Odd Froggs d\xc3\xb8d i 1934 giftet enken seg i 1940 med skuespiller Stein Grieg Halvorsen (1909\xe2\x80\x932013).'